Ameskan Mozilla
Tazwart
Internet simer tettawi amḍiq di tudernt nneɣ n yal ass.
Asenfaṛ n Mozilla d tamezdagnut tamaḍlant n yemdanen i yettxemmimen d akken tulya, asnulfu akked ufares n tegnitt iɣ-d-ittunefken d tasarutt n tudert n Internet. Ad nqeddec lwaḥid seg 1998 imi ad neḍmen akken Internet ad yennerni s wuem s wayes ara sfaydin yemdanen. Nettwassen labaɛda ɣef usnulfu n iminig Web Firefox Mozilla.
Asenfaṛ Mozilla isseqdac tarrayt yebnan ɣef tmezdagnut akken ad d-yesnulfu aseɣẓan ilelli amaḍlan udiɣ akken ad d-yesnulfu anawen imaynuten n warmud anida ttekkan deqs yemdanen. Nesnulfuy-d timezdagnutin ara yettekkin deg ahil akken ad uɣal useqdec n Internet ifaz i yal yiwen deg-neɣ.
Ihi seg ahil agi id d-nhegga, nessers kra n yensayen id nɣil d imeqqranen akken Intrnet ad ikemmel deg ubrid n fayda ama i useqdec n yemdanen i Internet neɣ tudert n yal ass. Insayen agi ttwasegzan-d daw-a:
Iswiyen n umeskan d wigi:
- ad nesbded tikti ifazen ɣef Internet akken i bɣan imttekkiyen Mozilla tasbeddit Mozilla Foundation ad taweḍ ɣer yiswyen-a.
- mmeslay akked yimdanen ama snen tatiknikt neɣ ala;
- ad nerr imttekkiyen n Mozilla ad ttquxxum s wayen n xeddem udiɣ ad s-nmudd afud akken ad kemmlen;
- ad nmudd amedya i wiyaḍ akken ad snernin tamuɣli agi ɣef Internet.
Insayen-a ur d-ttasen kan akka s yiman-nsen. Ilaq ad ilin yimdanen i wakken ad rren Internet yeldi yerna ad ttekkin deg-s - imdanen i yexedmen i yiman-nsen, neɣ wid iqeddcen lwaḥid deg yigrawen, rnan seddayen wiyaḍ. Mozilla Foundation tettekka i wakken ansayen-a deg Umeskan n Mozilla. Nuzen tinnubga i yal yiwen i wakken ad d-rnun ɣur-neɣ, ad nerr Internet d amḍiq ifazen i yal yiwen.
Insayen
- Internet teckem d itudert n yal ass—d ajegu deg uselmed, taywalt, amɛiwen, iweẓla, zhu akked tmetti s umata.
- Internet d taɣbalut tamaḍlant tazayezt i yessefk ad teqqim teldi, tettwakcam.
- Internet ad yesnerni tudert n yal yiwen
- Taɣellist n yemdanen di Internet d tagejdit, ur yessefk ara ad tuɣal d tafrayant.
- Yessefk yal yiwen ad yizmir ad ifeṣṣel Internet akked useqdec ines n Internet.
- Tilawt n Internet am teɣbalut tazayezt tcudd ɣer temyigawt (ineggafen, imasalen n isefka, agbur), asnulfu, akked uttekki amadlan yettwasrummsen.
- Iseɣẓanen ilelliyen akked wid n uɣbalu yeldin smenyifen taneflit n Internet am teɣbalut tazayezt.
- Ikalan ifrawanen yebnan ɣef tmezdagnut leddin tabburt i uttekki, tamasit akked teflest.
- Asefti azenzi di tneflit n Internet ad d-yawi deqs n lfayda, rkad gar n lfayda tazenzit akked lfayda n yemdanen mačči d ayen fessusen.
- Asemɣeṛ d uzuzer n lfayda Internet i yal yiwen, hatan yeswi meqqren i yeklalen ad nger degs tamuɣli s wakud akked tezmert.
Asnerni n umeskan n Mozilla
Deqs n iberdan i yellan akken ad nesban imensayen n umeskan Mozilla. Nṛṛeḥeb s deqs n warmud, u nezwir axemmem ɣef usnulfu id d-ttawin imttekkiyen ɣer Mozilla di tɣula nniḍen n usenfar. Imdanen ur nettekki ara s waṭas deg usenfaṛ Mozilla, zemren ad sqedcen Firefox neɣ iseɣẓanen nniḍen yeddan deg ubrid n imensayen n umeskan.
Amirew n Mozilla Foundation
Tefka Mozilla Foundation awal ad teawen Mozilla Manifestu deg yirmad-inen its. Ha-t-a wayen i nexdem:
- rnu u rmed titiknulujiyijn n uqbalu yeldin akked tmezdagnutiniqeblen imesayen n umeskan;
- rnu u suffeɣ-d iseɣẓanen iteddun deg ubrid n imensayen n umeskan;
- seqdec urmiden n Mozilla (ayla aggag am izerfan n umeskar neq ticraḍ yettwaḥerzen, tadumṣuka, tadrimt, tisellet) akken Internet ad yeqqim d talɣubliṭ yeldin.
- ad nmeslay ɣer usnulfu n wazal adamsan i lfayda n yemdanen; akked
- ad nmeslay ɣef insayen n umeskan Mozilla deg beṛṛa neɣ di temguri n Internet.
Kra n yirmad n tesbeddit—akka tura: asnulfu, asiweḍ d ummeslay ɣef yifarisen—ttusnekkren s wudem agejdan deg tkebbanit tarnawt tameẓlut Mozilla Corporation, n tesbeddit Mozilla Foundation.
Tinubga
Takebbanit n Mozilla Foundation tenced-d akk wiyaḍ ara yesbeɣsen imenzayen n umeskan Mozilla ad d-rnun ɣur-neɣ, daɣen ad d-naf iberdan imaynuten i wakken tamuɣli-agi ɣer Internet ad tuɣal d tilawt.
scn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn yor_Latn kab_Latn